FORSLAG TIL ÆNDRINGSBUDGET NR. 6 TIL DET ALMINDELIGE BUDGET FOR 2012 ALMINDELIG OVERSIGT OVER INDTÆGTER EFTER SEKTION Sektion III – Kommissionen /* COM/2012/0632 final */





FORSLAG TIL ÆNDRINGSBUDGET NR. 6 TIL DET ALMINDELIGE BUDGET FOR 2012 ALMINDELIG OVERSIGT OVER INDTÆGTER EFTER SEKTION Sektion III – Kommissionen Under henvisning til: – traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a – Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37 – Den Europæiske Unions almindelige budget for 2012, der blev vedtaget den 1. december 2011[2] – ændringsbudget nr. 1/2012[3], der blev vedtaget den 20. april 2012, – ændringsbudget nr. 2/2012[4], der blev vedtaget den 12. juni 2012, – ændringsbudget nr. 3/2012[5], der blev vedtaget den 5. juli 2012, – ændringsbudget nr. 4/2012[6], der blev vedtaget den 20. juni 2012, – ændringsbudget nr. 5/2012[7], der blev vedtaget den 19. september 2012, forelægger Europa-Kommissionen hermed budgetmyndigheden forslaget til ændringsbudget nr. 6 til budgettet for 2012. ÆNDRINGER I OVERSIGTEN OVER INDTÆGTER OG UDGIFTER EFTER SEKTION Ændringerne af oversigten over indtægter og udgifter efter sektion kan findes på EUR-Lex (http://eur-lex.europa.eu/budget/www/index-en.htm). En engelsk udgave af ændringerne i oversigten vedlægges til orientering som et budgetbilag. INDHOLD 1. Indledning.. 4 2. Indtægter.. 4 2.1. Revision af egne indtægter.. 4 2.2. Andre indtægter.. 5 3. Forhøjelse af betalingsbevillingerne. 5 3.1. Udgiftsområde 1a Konkurrenceevne for vækst og beskæftigelse. 6 3.3. Udgiftsområde 2 Beskyttelse og forvaltning af naturressourcer.. 12 3.4. Udgiftsområde 3a Frihed, sikkerhed og retfærdighed.. 13 3.5. Udgiftsområde 4 EU som global partner.. 13 4. Mindskelse af forpligtelses‑ og betalingsbevillinger.. 15 5. Sammenfattende oversigt opdelt efter udgiftsområderne i den finansielle ramme. 17 1. Indledning Forslaget til ændringsbudget (FÆB) nr. 6 for 2012 vedrører følgende punkter: – Den sædvanlige ajourføring af overslaget over indtægterne efter den seneste revision af overslagene over egne indtægter og andre indtægter – En stigning i betalingsbevillingerne på næsten 9,0 mia. EUR på udgiftsområde 1a, 1b, 2, 3a og 4 i den flerårige finansielle ramme med henblik på at dække de resterende behov til årets udgang, således at forpligtelserne kan overholdes, der kan undgås bødestraffe, og støttemodtagerne kan modtage de midler, der er planlagt i de vedtagne EU-politikker, hvortil forpligtelserne blev anvist i de tidligere årlige budgetter. Kommissionen har fundet frem til kilder til omfordeling på i alt 47,4 mio. EUR – En mindskelse i omfanget af forpligtelsesbevillinger på budgettet på 133,4 mio. EUR for at tage hensyn til den seneste status over gennemførelsen af projekter og de ændrede skøn over de reelle behov frem til årets udgang. Udsving i de egne indtægter sammen med en betydelig stigning i indtægterne fra bøder og renter på 3 525 mio. EUR førte til en samlet nettostigning i indtægterne på 3 080,8 mio. EUR, hvilket vil mindske virkningen af FÆB nr. 6 på for medlemsstaternes BNI-baserede bidrag. De samlede foreslåede betalingsbevillinger beløber sig til 138 752,8 mio. EUR svarende til 1,08 % af Den Europæiske Unions BNI. Dette giver en margen på 3 451,4 mio. EUR under loftet for betalinger i 2012 inden for den flerårige finansielle ramme. 2. Indtægter 2.1. Revision af egne indtægter I henhold til artikel 16 i Rådets forordning (EF, Euratom) nr. 1150/2000 af 22. maj 2000[8] har Kommissionen revideret overslagene over egne midler. Det drejer sig navnlig om moms‑ og BNI-indtægterne og de traditionelle egne indtægter. Hvad angår saldiene for egne moms- og BNI-indtægter for tidligere år, og på grundlag af de disponible oplysninger foreslår Kommissionen at opføre et beløb på 497,3 mio. EUR. Denne stigning vedrører kapitel 31[9] og 32[10] på budgettets indtægtsside. På nuværende tidspunkt er beregningerne af medlemsstaternes saldi endnu foreløbige på grund af den igangværende kontrol af moms- og BNI-oplysninger. Dette kan medføre, at Kommissionen må revidere tallene i løbet af proceduren for dette FÆB. Kommissionen foreslår også at nedsætte de traditionelle egne indtægter i kapitel 12[11] i budgettets indtægtsdel med 950 mio. EUR for at afspejle tendensen i de toldindtægter, der hidtil er stillet til rådighed for budgettet. Hvis nye oplysninger for årets sidste kvartal medfører en væsentlig ændring af dette skøn, vil Kommissionen revidere sine tal i løbet af budgetproceduren. 2.2. Andre indtægter I betragtning af de beløb, der på dette tidspunkt af året er indbetalt eller forventes indbetalt, foreslås der opført et yderligere beløb på 3 533,5 mio. EUR. Der gives nærmere oplysninger for de enkelte budgetposter i nedenstående tabel. Indtægtsposter || Budget for 2012 || FÆB 6/2012 || Nyt beløb 5 2 0 0 — Afkast af investeret kapital og udlånskapital, bankrenter og andre renter oppebåret på institutionens konti || 6 500 000 || 3 500 000 || 10 000 000 5 2 1 0 — Afkast af investeret kapital og udlånskapital, bankrenter og andre renter oppebåret på subventionerede organers konti og overført til Kommissionen || 10 000 000 || 5 000 000 || 15 000 000 Subtotal - Afkast af investeret kapital og udlånskapital, bankrenter og andre renter || 16 500 000 || 8 500 000 || 25 000 000 7 0 0 0 — Renter på grund af forsinket bogføring på konti oprettet hos medlemsstaternes finansforanstaltninger || 5 000 000 || 155 000 000 || 160 000 000 7 0 1 — Morarenter og andre renter af bøder || 15 000 000 || 265 000 000 || 280 000 000 7 1 0 — Bøder, tvangsbøder og sanktioner || 100 000 000 || 3 075 000 000 || 3 175 000 000 7 1 2 — Tvangsbøder og faste beløb, der pålægges en medlemsstat i tilfælde af manglende fuldbyrdelse af en dom afsagt af Den Europæiske Unions Domstol på grund af manglende opfyldelse af forpligtelser i henhold til traktaten || p. m. || 30 000 000 || 30 000 000 Subtotal ‑ Morarenter og bøder || 120 000 000 || 3 525 000 000 || 3 645 000 000 I alt || 136 500 000 || 3 533 500 000 || 3 670 000 000 3. Forhøjelse af betalingsbevillingerne I september blev Kommissionens tjenestegrene anmodet om at ajourføre deres overslag over behovene frem til udgangen af 2012 og indgive deres anmodninger om tilpasning af betalingsbevillingerne. De reviderede tal udgør grundlaget for den såkaldte samlede overførsel (DEC 30/2012), der har til formål at justere de godkendte betalingsbevillinger på tværs af budgetposterne efter de seneste ajourførte behov. Ved forberedelsen af den samlede overførsel for 2012 har Kommissionen bestræbt sig på at afpasse de øgede behov for betalingsbevillinger på visse budgetposter efter beløbene på andre budgetposter, som ellers fortsat ikke ville være udnyttet, for derved at sikre en fuldstændig budgetgennemførelse. Forslaget vedrører et beløb på 419,7 mio. EUR, hvilket svarer til ca. 0,3 % af de samlede godkendte betalinger på budgettet for 2012. I alt er 110 budgetposter berørt (hvoraf 65 fik tilført bevillinger, og 45 fik fraført bevillinger). Den tilsvarende værdi af den samlede overførsel i 2011 var på 719,2 mio. EUR og i 2010 var den på 1 792 mio. EUR. Det relativt lave beløb i år afspejler den meget stramme betalingssituation på budgettet for 2012, hvor der kun er 419,7 mio. EUR til rådighed til omfordeling. Det har således kun været muligt at efterkomme en del af anmodningerne om øgede bevillinger inden for de begrænsninger, dette beløb sætter. Som allerede forudset og meddelt i løbet af året er der simpelthen for mange anmodninger til, at de kan efterkommes gennem omdeling af de disponible bevillinger på budgettet for 2012. Det er derfor nødvendigt med et ændringsbudget. Anmodningen skal også ses på baggrund af, at betalingsbevillingerne i det budget, der blev vedtaget for 2012, var 3,6 mia. EUR under Kommissionens budgetforslag, hvilket skabte en meget stram betalingssituation i begyndelsen af året. Kommissionen er derfor forpligtet til at henvise til den fælles erklæring, der blev opnået enighed om under forligsproceduren vedrørende budgettet for 2012, og som var en del af de fælles konklusioner af 19. november 2011. I denne erklæring anmodede Rådet og Europa-Parlamentet Kommissionen om at "anmode om yderligere betalingsbevillinger i et ændringsbudget, hvis det viser sig, at bevillingerne på budgettet for 2012 ikke er tilstrækkelige til at dække udgifterne". Rådet og Europa-Parlamentet påtog sig at "fastlægge deres holdning til ethvert forslag til ændringsbudget så hurtigt som muligt for at undgå eventuel mangel på betalingsbevillinger". 3.1. Udgiftsområde 1a Konkurrenceevne for vækst og beskæftigelse Den samlede anmodning om øgede bevillinger på udgiftsområde 1a beløber sig til 625,3 mio. EUR på tværs af elleve budgetposter som følger: Budgetpost || Overskrift || Betalinger (EUR) 02 04 01 01 || Rumforskning || 43 000 000 02 04 01 02 || Sikkerhedsforskning || 35 000 000 02 05 01 || Europæiske satellitbaserede navigationsprogrammer (Egnos og Galileo) || 4 850 000 04 05 01 || Den Europæiske Fond for Tilpasning til Globaliseringen (EGF) || 17 657 535 08 02 01 || Samarbejde - Sundhed || 79 790 000 08 04 01 || Samarbejde — nanovidenskab, nanoteknologi, materialer og ny produktionsteknologi || 63 906 000 08 06 01 || Samarbejde — miljø (herunder klimaændringer) || 39 113 000 08 10 01 || Idéer || 30 000 000 09 04 01 01 || Støtte til forskningssamarbejde på området informations- og kommunikationsteknologi (Ikt — Samarbejde) || 30 000 000 15 02 22 || Programmet Livslang læring || 180 000 000 15 07 77 || Mennesker || 102 000 000 I alt || 625 316 535 02 04 01 01 — Rumforskning (+ 43 mio. EUR ) Gennemførelsesprocenten for betalingsbevillingerne lå i midten af oktober 2012 på 94,6 %. De øgede bevillinger er nødvendige for at dække følgende uindfriede forpligtelser: – Midlertidige og endelige betalinger, som støttemodtagere anmoder om på grundlag af allerede undertegnede tilskudsaftaler efter indkaldelser af forslag i 2007, 2008, 2009 og 2010. Der er tale om kontraktmæssige og retlige forpligtelser (en del af de uindfriede forpligtelser). – Forfinansieringsbetalinger vedrørende uindfriede forpligtelser i medfør af allerede undertegnede tilskudsaftaler (7 projekter) under indkaldelse af forslag FP7-SPACE-2011-1. Fristen for undertegnelsen af alle tilskudsaftalerne i forbindelse med denne indkaldelse af forslag er udgangen af 2012. – Forfinansieringsbetalinger vedrørende nye tilskudsaftaler, der skal undertegnes inden for rammerne af indkaldelse af forslag FP7-SPACE-2012-1. Støttetidspunktet skal nås inden udgangen af 2012 (repræsenterer 42 projekter). 02 04 01 02 — Sikkerhedsforskning (+ 35 mio. EUR) Gennemførelsesprocenten for betalingsbevillingerne lå i midten af oktober 2012 på 100 %. De øgede bevillinger er nødvendige for at dække følgende uindfriede forpligtelser: – Midlertidige og endelige betalinger, som støttemodtagere anmoder om på grundlag af allerede undertegnede tilskudsaftaler efter indkaldelser af forslag i 2007, 2008, 2009 og 2010. Der er tale om kontraktmæssige og retlige forpligtelser (en del af de uindfriede forpligtelser). – Forfinansieringsbetalinger vedrørende uindfriede forpligtelser i medfør af allerede undertegnede tilskudsaftaler (33 projekter) under indkaldelse af forslag FP7-SEC-2011-1. Fristen for undertegnelsen af alle tilskudsaftalerne i forbindelse med denne indkaldelse af forslag er udgangen af 2012. – Forfinansieringsbetalinger vedrørende nye tilskudsaftaler, der skal undertegnes inden for rammerne af indkaldelse af forslag FP7-SEC-2012-1. Støttetidspunktet skal nås inden udgangen af 2012 (repræsenterer 7 projekter). 02 05 01 — Europæiske satellitbaserede navigationsprogrammer (Egnos og Galileo) (+ 4,9 mio. EUR) Anmodningen om øgede bevillinger beløber sig til 4,9 mio. EUR, således at Kommissionen bliver i stand til at opfylde sine kontraktmæssige forpligtelser (betaling af uindfriede forpligtelser) i henhold til den delegeringsaftale, der blev undertegnet med Den Europæiske Rumorganisation (ESA). Der er allerede foreslået et beløb på 17,2 mio. EUR i forbindelse med den samlede overførsel. Betalingsbevillingerne vil blive anvendt til at dække den anden årlige betaling, der er indgået aftale om med ESA, og at finansiere yderligere offentlige indkøb, der allerede blev lanceret i 2011 (8 supplerende satelitter ‑ Ariane 5-tilpasning + gebyrer). Der er tale om retlige forpligtelser. 04 05 01 — Den Europæiske Fond for Tilpasning til Globaliseringen (EGF) (+ 17,7 mio. EUR) De betalingsbevillinger på 50 mio. EUR, som blev vedtaget på budgetposten for EGF i budgettet for 2012, er nu opbrugt. De øgede bevillinger er nødvendige for at dække betalinger i fem sager, i forbindelse med hvilke der i slutningen af oktober/begyndelsen af november vil blive stillet forslag om mobilisering af EGF. Sagerne vedrører ansøgninger fra Danmark, Spanien, Italien, Østrig, Rumænien og Finland. 08 02 01 — Samarbejde — sundhed (+ 79,8 mio. EUR) Gennemførelsesprocenten for betalingsbevillingerne lå i midten af oktober på 97,1 %. Der er behov for øgede bevillinger for at dække midlertidige og endelige betalinger i forbindelse med tidligere indkaldelser af forslag (FP-7-Health-2007/2008/2009/2010) til et beløb på 9,8 mio. EUR. Det vil dække betalingerne til 40 projekter og forhindre eller minimere betalingen af morarenter. Yderligere 70 mio. EUR vedrører indkaldelse af forslag FP-7 Health-2012-Innovation-1 2012. Denne indkaldelse blev iværksat i juli 2011, og fristen for indgivelse af forslag var 4. oktober 2011 og 8. februar 2012 (procedure i to faser). Forfinansieringen af de udvalgte projekter skal nu udbetales, hvis der skal undgås forsinkelser i gennemførelsen af disse forskningsprojekter. 08 04 01 — Samarbejde — nanovidenskab, nanoteknologi, materialer og ny produktionsteknologi (+ 63,9 mio. EUR) Gennemførelsesprocenten for betalingsbevillingerne lå i midten af oktober på 83,4 %. De øgede bevillinger skal dække behovene til midlertidige og endelige betalinger i forbindelse med tidligere indkaldelser af forslag mellem 2009 og 2011. Dette vil komme 35 støtteaftaler til gavn og forhindre eller minimere betalingen af morarenter. Forfinansieringsbetalinger vedrørende indkaldelser af forslag i 2012 (FP7-NMP-2012-LARGE, FP7-NMP-2012-SMALL og FP7-NMP-2012-SME) skal også udbetales for at forhindre eller minimere betalingen af morarenter. 08 06 01 — Samarbejde — miljø (herunder klimaændringer) (+ 39,1 mio. EUR) Denne justering vedrører forfinansieringsbetalinger i forbindelse med indkaldelser af forslag i 2012, nærmere bestemt FP7-ENV-2012-indkaldelser af forslag i to faser. Tidsplanen for evalueringen og forhandlingerne blev tilpasset for at nå de nye mål, der blev vedtaget i 2012 (260 dage fra dagen for afslutningen af indkaldelsen af forslag til undertegnelsen af 75 % af tilskudsaftalerne). Følgelig skal mindst 75 % af de forhandlede tilskudsaftaler være undertegnet inden udgangen af oktober og 95-100 % inden årets udgang. I henhold til finansforordningen skal forfinansieringsbetalingerne ske inden 45 dage at regne fra undertegnelsen af tilskudsaftalerne. Der er behov for de yderligere 39,1 mio. EUR for at sikre forfinansieringsbetalingerne i forbindelse med ca. 15 tilskudsaftaler (ud af de 43, der på nuværende tidspunkt er forhandlet om i forbindelse med denne indkaldelse af forslag). De øgede bevillinger er også vigtige for at undgå, at der sker forsinkelser i gennemførelsen af disse forskningsprojekter. 08 10 01 — Idéer (+ 30 mio. EUR) De foreslåede øgede bevillinger vedrører forfinansieringsbetalinger i forbindelse med indkaldelser af forslag i 2010 (starttilskud og støtte til etablerede forskere). Tidsplanen for evalueringen af/forhandlingerne om disse indkaldelser af forslag er blevet rykket frem. Der skal foretages ca. 35-40 forfinansierings­betalinger ved hjælp af disse supplerende bevillinger. Forhøjelsen vil også forhindre forsinkelser i gennemførelsen af disse forskningsprojekter. 09 04 01 01 — Støtte til forskningssamarbejde på området informations- og kommunikationsteknologi (Ikt — Samarbejde) (+ 30 mio. EUR) De nuværende fremskridt i forhandlingerne om de ikt-samarbejdsprojekter under RP7, som er blevet udvalgt i forbindelse med indkaldelse 8, vil kræve flere forfinansieringsbetalinger end oprindeligt forventet for de projekter, som skal starte mellem september og december 2012. Det forventes navnlig, at 231 forfinansieringsbetalinger vedrørende indkaldelser i 2012 vil blive behandlet inden årets udgang. Derudover skal 235 betalingsanmodninger vedrørende projekter, som blev udvalgt i forbindelse med tidligere indkaldelser, behandles inden årets udgang. De supplerende 30 mio. EUR, der anmodes om, udgør et strengt minimum for at opfylde forpligtelserne over for tredjeparter. Gennemførelsesprocenten for betalingsbevillingerne i midten af oktober (70,0 %) skal ses i lyset af, at betalingerne fremskyndes, efterhånden som året går, og de resterende betalinger på budgetposten vil være opbrugt i begyndelsen af december. 15 02 22 — Programmet Livslang læring (+ 180 mio. EUR) Det disponible budget til programmet Livslang læring kan ikke dække behovene for betalingsbevillinger indtil årets udgang. I midten af oktober var gennemførelsesprocenten for betalingsbevillingerne allerede på 99,4 %. Det er på nuværende tidspunkt umuligt at foretage midlertidige betalinger (160,7 mio. EUR), som forfalder i henhold til kontraktmæssige bestemmelser i aftaler med nationale myndigheder. Der er behov for yderligere 19,3 mio. EUR for at dække forfinansieringen og midlertidige og endelige betalinger af individuelle projekter, der forvaltes af Forvaltningsorganet for Undervisning, Audiovisuelle Medier og Kultur. 15 07 77 — Mennesker (+ 102 mio. EUR) Forhøjelsen vil gøre det muligt for Forvaltningsorganet for Forskning (REA) at dække de betalinger, der skal foretages inden udgangen af 2012. Gennemførelsesprocenten for betalingsbevillingerne lå i midten af oktober på 84,9 %. Mere end 70 % af det foreslåede beløb vedrører betalinger af uindfriede forpligtelser, der blev indgået i 2012. Resten skal dække forfinansieringsbetalinger vedrørende nye tilskudsaftaler, som skal indgås i forbindelse med de indkaldelser af forslag i 2012, hvor tilskuddene efter planen skal udbetales inden udgangen af 2012. 3.2. Udgiftsområde 1b Samhørighed for vækst og beskæftigelse Den samlede anmodning om øgede bevillinger på udgiftsområde 1b beløber sig til 170,5 mio. EUR på tværs af fjorten budgetposter som følger: Budgetpost || Overskrift || Betalinger (EUR) 04 02 01 || Afslutning af Den Europæiske Socialfond (ESF) — mål 1 (2000-2006) || 189 000 000 04 02 02 || Afslutning af det særlige støtteprogram til fred og forsoning i Nordirland og de tilgrænsende counties i Irland (2000-2006) || 9 000 000 04 02 04 || Afslutning af Den Europæiske Socialfond (ESF) — mål 2 (2000-2006) || 2 000 000 04 02 17 || Den Europæiske Socialfond (ESF) — konvergens || 1 837 000 000 04 02 19 || Den Europæiske Socialfond (ESF) — regional konkurrenceevne og beskæftigelse || 1 060 000 000 04 02 20 || Den Europæiske Socialfond (ESF) — operationel teknisk bistand (2007-2013) || 3 500 000 13 03 01 || Afslutning af Den Europæiske Fond for Regionaludvikling (EFRU) — mål 1 (2000-2006) || 790 000 000 13 03 04 || Afslutning af Den Europæiske Fond for Regionaludvikling (EFRU) — mål 2 (2000-2006) || 80 000 000 13 03 13 || Afslutning af fællesskabsinitiativet Interreg III (2000-2006) || 50 000 000 13 03 16 || Den Europæiske Fond for Regionaludvikling (EFRU) — konvergens || 1 400 000 000 13 03 19 || Den Europæiske Fond for Regionaludvikling (EFRU) — europæisk territorialt samarbejde || 400 000 000 13 04 01 || Samhørighedsfonden — afslutning af tidligere projekter (før 2007) || 250 000 000 13 04 02 || Samhørighedsfonden || 1 100 000 000 I alt || 7 170 500 000 Hvad angår afslutningen af programmerne fra den tidligere periode 2000-2006, er Kommissionen parat til at udbetale saldoen for mange programmer, men de tilsvarende bevillinger på de forskellige berørte budgetposter er enten fuldt opbrugt eller vil snart være opbrugt. Det er derfor nødvendigt at øge betalingsbevillingerne på budgettet for 2012, da de tilsvarende bevillinger ikke er blevet opført i budgetforslaget for 2013. Med hensyn til de nye programmer for 2007-2013 var antallet af betalingsanmodninger fra medlemsstaterne den 15. oktober højere end på samme tid sidste år. Desuden har Kommissionen været nødt til at dække betalingsanmodninger fra sidste år, som kunne have været betalt i 2011, hvis bevillingerne havde været til stede, over budgettet for 2012. Da de disponible bevillinger er lidt højere end sidste år, er det nødvendigt at øge betalingsbevillingerne for at opfylde de retlige krav og undgå alt for mange ubetalte betalingsanmodninger ved årets udgang, som det kan være svært at forvalte hensigtsmæssigt i 2013. 04 02 01 — Afslutning af Den Europæiske Socialfond (ESF) — mål 1 (2000-2006) (+ 189 mio. EUR) Allerede i begyndelsen af oktober var betalingsbevillingerne på denne budgetpost næsten fuldt opbrugt (gennemførelsesprocenten var på 99,8 %). Det yderligere beløb er nødvendigt for at dække betalingsbehovene i forbindelse med afslutning af programmer. Det drejer sig kun om ubestridte beløb, som følger af en detaljeret analyse af projektafslutningsdokumenterne. 04 02 02 — Afslutning af det særlige støtteprogram til fred og forsoning i Nordirland og de tilgrænsende counties i Irland (2000-2006) (+ 9 mio. EUR) De yderligere betalingsbevillinger, der er behov for på denne budgetpost, er nødvendige til dækning af den afsluttende betaling til afslutning af dette program ved årets udgang. Der blev ikke opført betalingsbevillinger på denne budgetpost på budgettet for 2012. 04 02 02 — Afslutning af Den Europæiske Socialfond (ESF) — mål 2 (2000-2006) (+ 2 mio. EUR) De disponible bevillinger på denne budgetpost var næsten opbrugt i midten af oktober (der var mindre end 2 mio. EUR tilbage). Der er behov for yderligere bevillinger på 2 mio. EUR for at betale saldoen vedrørende to programmer, der er klar til at blive afsluttet. 04 02 17 — Den Europæiske Socialfond (ESF) — konvergens (+ 1 837 mio. EUR) Skønnet over betalingsbehovene for denne budgetpost er blevet opjusteret på grundlag af Kommissionens seneste analyse af gennemførelsen inden for Den Europæiske Socialfond. I midten af oktober lå gennemførelsesprocenten på 96,3 % af de disponible bevillinger, og der kræves yderligere betalingsbevillinger for at dække behovene frem til årets udgang, idet gennemførelsesprocenten snart vil være 100 %. På samme tid sidste år var gennemførelsesprocenten kun på 74 % af udnyttelsen ved årets udgang. 04 02 19 — Den Europæiske Socialfond (ESF) — regional konkurrenceevne og beskæftigelse (+ 1 060 mio. EUR) Skønnet over betalingsbehovene for denne budgetpost er blevet opjusteret på grundlag af Kommissionens seneste analyse af gennemførelsen inden for Den Europæiske Socialfond. Betalingsbevillingerne på denne budgetpost har siden begyndelsen af oktober været fuldt opbrugt, og de indkomne betalingsanmodninger er blokeret, indtil der opføres yderligere bevillinger på denne budgetpost. De betalingsanmodninger, der venter på at blive efterkommet, vedrører 14 medlemsstater, navnlig Tyskland og Det Forenede Kongerige. 04 02 20 — Den Europæiske Socialfond (ESF) — operationel teknisk bistand (2007-2013) (+ 3,5 mio. EUR) I midten af oktober lå gennemførelsesprocenten for denne budgetpost på 99,6 % af de disponible bevillinger. Der kræves yderligere betalingsbevillinger for at dække behovene frem til årets udgang. 13 03 01 — Afslutning af Den Europæiske Fond for Regionaludvikling (EFRU) — mål 1 (2000-2006) (+ 790 mio. EUR) Afslutningen af de operationelle programmer vedrørende denne budgetpost er gået meget hurtig. I midten af oktober lå gennemførelsesprocenten på 95,7 % af de disponible bevillinger. Det yderligere beløb er nødvendigt for at dække betalingsbehovene i forbindelse med afslutning af programmer. Det drejer sig kun om ubestridte beløb, som følger af en detaljeret analyse af projektafslutnings­dokumenterne. 13 03 04 — Afslutning af Den Europæiske Fond for Regionaludvikling (EFRU) — mål 2 (2000-2006) (+ 80 mio. EUR) I midten af oktober lå gennemførelsesprocenten på 94,2 % af de disponible bevillinger. Programafslutningen går hurtigt fremad, og de resterende betalingsbevillinger vil ikke være tilstrækkelige til at dække de resterende behov i forbindelse med ubestridte beløb, som følger af en detaljeret analyse af projektafslutningsdokumenterne. Der kræves derfor yderligere betalings­bevillinger for at dække disse afsluttende betalinger. 13 03 13 — Afslutning af fællesskabsinitiativet Interreg III (2000-2006) (+ 50 mio. EUR) I midten af oktober var betalingsbevillingerne på denne budgetpost fuldt opbrugt. Det yderligere beløb er nødvendigt for at dække betalingsbehovene i forbindelse med afslutningen af programmer. Det drejer sig kun om ubestridte beløb, som følger af en detaljeret analyse af projektafslutnings­dokumenterne. 13 03 16 — Den Europæiske Fond for Regionaludvikling (EFRU) — konvergens (+ 1 400 mio. EUR) Skønnet over betalingsbehovene for denne budgetpost er blevet opjusteret på grundlag af Kommissionens seneste analyse af gennemførelsen inden for Den Europæiske Fond for Regionaludvikling. Resultaterne af denne analyse viser, at de betalingsanmodninger, der forventes at indkomme fra medlemsstaterne inden årets udgang, i væsentlig grad overstiger de disponible bevillinger. Dette højere behov for betalingsbevillinger end forventet skyldes også, at nogle af de betalingsanmodninger, der indkom i 2011, først kan betales i 2012 (ca. 4,6 mia. EUR for denne budgetpost). I midten af oktober var gennemførelsesprocenten for denne budgetpost på 77,5 % sammenlignet med 68,4 % sidste år på samme tidspunkt. 13 03 19 — Den Europæiske Fond for Regionaludvikling (EFRU) — europæisk territorialt samarbejde (+ 400 mio. EUR) I begyndelsen af oktober lå gennemførelsesprocenten for denne budgetpost på 99,7 % af de disponible bevillinger. På samme tid sidste år var gennemførelsesprocenten kun på 60 % af udnyttelsen ved årets udgang. Der kræves yderligere bevillinger til dækning af de kommende betalingsanmodninger fra medlemsstaterne. 13 04 01 — Samhørighedsfonden — afslutning af tidligere projekter (før 2007) (+ 250 mio. EUR) Hovedårsagen til, at betalingsbehovene er højere end forventet, er, at afslutningen af projekterne under Samhørighedsfonden er gået hurtigt i år, og prognoserne viser, at denne tendens vil fortsætte. I midten af oktober var gennemførelsesprocenten for denne budgetpost på 92,9 % (sammenlignet med 52 % sidste år på samme tidspunkt). 13 04 02 — Samhørighedsfonden (+ 1 100 mio. EUR) Skønnet over betalingsbehovene for denne budgetpost er blevet opjusteret på grundlag af Kommissionens seneste analyse af gennemførelsen inden for Samhørighedsfonden. Resultaterne af denne analyse viser, at de betalingsanmodninger, der forventes at indkomme fra medlemsstaterne, i væsentlig grad overstiger de disponible bevillinger. I midten af oktober var gennemførelsesprocenten for betalingsbevillingerne for denne budgetpost allerede på 76,2 %, hvilket er betydeligt højere end niveauet på samme tid sidste år (48 %), og der forventes yderligere betalingsanmodninger. 3.3. Udgiftsområde 2 Beskyttelse og forvaltning af naturressourcer Den samlede anmodning om forhøjelse til udgiftsområde 2 beløber sig til 169 mio. EUR på tværs af tre budgetposter som følger: Budgetpost || Overskrift || Betalinger (EUR) 05 04 02 01 || Afslutning af Den Europæiske Udviklings- og Garantifond for Landbruget, Udviklingssektionen — mål 1-regioner (2000-2006) || 111 000 000 05 04 05 01 || Programmer for udvikling af landdistrikter || 1 041 000 000 17 04 01 01 || Programmer for udryddelse og overvågning af dyresygdomme og overvågning af den fysiske tilstand hos dyr, som frembyder en risiko for folkesundheden, der er fremkaldt af en ekstern faktor — nye foranstaltninger || 17 000 000 I alt || 1 169 000 000 05 04 02 01 — Afslutning af Den Europæiske Udviklings- og Garantifond for Landbruget, Udviklingssektionen — mål 1-regioner (2000-2006) (+ 111 mio. EUR) De disponible betalingsbevillinger er utilstrækkelige til at dække alle de afsluttende betalinger, der forventes i 2012. Dette skyldes afslutningen af en række vigtige programmer i 2012, navnlig for Spanien, Italien og Portugal, som allerede er meget langt fremme i afslutningsprocessen. 05 04 05 01 — Programmer for udvikling af landdistrikter (+ 1 041 mio. EUR) De endelige betalinger, der skal foretages på budgettet for 2012 inden for rammerne af programmerne for udvikling af landdistrikterne, vedrører medlemsstaternes erklæringer om udgifter i tredje kvartal, som skal sendes til Kommissionen inden den 10. november. De reviderede overslag, som Kommissionen bad medlemsstaterne om at fremlægge, og som den modtog i begyndelsen af september, viser, at betalingsbevillingerne til programmerne for udvikling af landdistrikterne 2007-2013 vil være utilstrækkelige til at dække behovene. De seneste par år har der imidlertid været en tendens til, at overslagene oversteg erklæringerne betydeligt (med 11 % i 2011). Kommissionen har derfor været forsigtig og anmodet om yderligere betalingsbevillinger på grundlag af en mindskelse på 15 % af de reviderede overslag. Det betyder, at udgiftserklæringerne for tredje kvartal bliver af samme størrelsesorden som sidste år. Kommissionen vil følge de indkommende udgiftserklæringer for tredje kvartal nøje og informere budgetmyndigheden om alle ændringer i de yderligere behov for betalingsbevillinger. 17 04 01 01 ‑ Programmer for udryddelse og overvågning af dyresygdomme og overvågning af den fysiske tilstand hos dyr, som frembyder en risiko for folkesundheden, der er fremkaldt af en ekstern faktor — nye foranstaltninger (+ 17 mio. EUR) Der er behov for yderligere betalingsbevillinger for at dække de udestående forpligtelser over for medlemsstaterne i overensstemmelse med anvendelsen af programmet for udryddelse af dyresygdomme i 2010 og før, men også for gennemførelsen af programmerne for 2011, som har en højere samfinansieringsprocent. Der er behov for 17 mio. EUR for fuldt ud at refundere medlemsstaternes forfinansiering af programmerne. Hvad angår forpligtelserne, har den gunstige dyresundhedsituation i 2012 betydet, at alle nødvendige forpligtelser allerede er indgået, således at der ikke vil være behov for de resterende forpligtelsesbevillinger i 2012 (se afsnit 4 nedenfor). 3.4. Udgiftsområde 3a Frihed, sikkerhed og retfærdighed Den samlede anmodning om forhøjelse til udgiftsområde 3a beløber sig til 10 mio. EUR på tværs af en enkelt budgetpost som følger: Budgetpost || Overskrift || Betalinger (EUR) 18 02 09 || Den Europæiske Tilbagesendelsesfond || 10 000 000 I alt || 10 000 000 18 02 09 — Den Europæiske Tilbagesendelsesfond (+ 10 mio. EUR) De betalingsbevillinger, der blev afsat til Den Europæiske Tilbagesendelsesfond i 2012, er ikke tilstrækkelige til at betale de første forfinansieringer i forbindelse med årsprogrammerne for 2012 i overensstemmelse med retsgrundlaget, hvor det er fastsat, at der automatisk udbetales en forfinansiering på 50 % af de tilknyttede forpligtelser ved vedtagelsen af de nationale årsprogrammer. Der anmodes derfor om yderligere bevillinger på 10 mio. EUR, således at de resterende første forfinansieringer kan betales til medlemsstaterne. 3.5. Udgiftsområde 4 EU som global partner Den samlede anmodning om øgede bevillinger til udgiftsområde 4 beløber sig til 67,1 mio. EUR på tværs af fire budgetposter som følger: Budgetpost || Overskrift || Betalinger (EUR) 19 08 01 03 || Finansielt samarbejde med Østeuropa inden for det europæiske naboskab og partnerskab || 12 000 000 21 05 01 01 || Sundhed || 14 400 000 23 02 01 || Humanitær bistand || 23 687 548 23 02 02 || Fødevarebistand || 17 000 000 I alt || 67 087 548 19 08 01 03 — Finansielt samarbejde med Østeuropa inden for det europæiske naboskab og partnerskab (+ 12 mio. EUR) Efter den halvårlige vurdering er behovet for betalingsbevillinger i 2012 blevet ændret og ajourført og viser nu, at der stadig er behov for 83 mio. EUR i betalingsbevillinger. Det meste heraf vil blive dækket via intern omfordeling, men der mangler endnu 12 mio. EUR. Gennemførelsesprocenten for denne budgetpost har været eller har været tæt på 100 % i hvert af de tre foregående budgetår. Det er en budgetpost, hvor betalingerne fremskyndes ved årets afslutning af to vigtige strukturelle årsager. For det første forløbet af processen i forbindelse med den årlige handlingsplan, hvor der er fokus på forpligtelser i løbet af første halvdel af et hvilket som helst år. For det andet profilen på de store betalinger i de østlige nabolande, som har tendens til at være trancher af budgetstøtte og forfinansieringsbetalinger til investeringsfaciliteten (f.eks. naboskabsinvesterings­faciliteten og FEMIP ‑ Euro-Middelhavs-faciliteten for investeringer og partnerskab). Denne type betaling er ret forudsigelig og finder sædvanligvis sted ved årets udgang. 21 05 01 01 — Sundhed (+ 14,4 mio. EUR) Gennemførelsesprocenten for denne budgetpost lå i begyndelsen af oktober på 100 %. Af det samlede behov for en forhøjelse på 29 mio. EUR har det været muligt at frigøre 14,6 mio. EUR i forbindelse med den samlede overførsel. Der anmodes nu om de resterende 14,4 mio. EUR i dette ændringsbudget. Der er på nuværende tidspunkt i alt 128 tilskudsaftaler og 13 bidragsaftaler med internationale organisationer under denne budgetpost. Behovet for betalingsbevillinger er højere end oprindeligt forudset som følge af betalingsanmodninger vedrørende kontrakter, der blev undertegnet sidst i 2011 og i begyndelsen af 2012. Det skal bemærkes, at: – i forbindelse med udvælgelsesproceduren blev kontrakterne som følge af indkaldelser af forslag vedrørende ikke-statslige aktørers kapacitetsopbygning med henblik på adgang til forebyggelse af hiv-aids, behandling og pleje inden for rammerne af ENPI først undertegnet ved udgangen af december 2011, og de første betalinger vedrørende disse kontrakter blev derfor udskudt fra 2011 til 2012 – de første forfaldne betalinger vedrørende en bidragsaftale i 2011 med De Forenede Nationers Befolkningsfond (UNFPA) blev ikke fuldt ud betalt i 2011, således at der var en saldo, der skulle betales fra bevillingerne for 2012; da budgetforslaget for 2012 blev fremlagt (april 2011), var udarbejdelsen af det årlige handlingsprogram for 2012 først lige begyndt, og de fuldstændige konsekvenser heraf, hvad angår behovet for betalinger, var ikke endelige – den endelige betaling til den globale alliance for vaccination og immunisering, der oprindeligt var planlagt til 2013, vil nu finde sted i 2012, da projektet blev afsluttet tidligere end forudset. 23 02 01 — Humanitær bistand (+ 23,7 mio. EUR) På det oprindelige budget var betalingsbevillingerne på budgetposten vedrørende humanitær bistand som godkendt af budgetmyndighederne 35 mio. EUR lavere end størrelsen på forpligtelses­bevillingerne. Samtidig ligger behovene for betalingsbevillinger for 2012 tæt på behovene for forpligtelsesbevillinger, og de seneste uindfriede forpligtelser (2011/2012), der stadig mangler at blive betalt, er på 159 mio. EUR. Gennemførelsesprocenten lå i midten af oktober 2012 på 99,0 %. Budgetposten for humanitær bistand er desuden blevet tilført 150 mio. EUR i forpligtelsesbevillinger for at klare de humanitære kriser i Sudan, Sydsudan, Yemen, Syrien, Afrikas Horn og Pakistan. De øgede bevillinger blev tilvejebragt ved brug af nødhjælpsreserven og omfordeling inden for udgiftsområde 4. Den tilsvarende forhøjelse af betalingsbevillingerne var kun på 58 % af størrelsen af forpligtelsesbevillingerne, selv om Kommissionen foretager forfinansieringsbetalinger på 80 % ved indledningen af humanitære operationer. Kommissionen har derfor specifikt i sin overførselsanmodning til budgetmyndighederne nævnt, at den ville anmode om de yderligere betalingsbevillinger senere på året. Ud af de i alt 88 mio. EUR, der er behov for, er der allerede anmodet om 64,3 mio. EUR i forbindelse med den samlede overførsel. 23 02 02 — Fødevarebistand (+ 17 mio. EUR) På det oprindelige budget var betalingsbevillingerne på budgetposten vedrørende fødevarebistand som godkendt af budgetmyndighederne 21 mio. EUR lavere end størrelsen på forpligtelsesbevillingerne. Samtidig ligger de nødvendige betalingsbevillinger for 2012 tæt på forpligtelsesbevillingerne, og de seneste uindfriede forpligtelser (2011/2012), der stadig mangler at blive betalt, er på 63 mio. EUR. Gennemførelsesprocenten for denne budgetpost lå i begyndelsen af oktober på 100 %. Budgetposten for fødevarebistand er desuden blevet tilført 90 mio. EUR i forpligtelsesbevillinger for at klare de humanitære kriser i Sahel, Sudan/Sydsudan og fødevarekrisen på Afrikas Horn. De øgede bevillinger blev tilvejebragt ved brug af nødhjælpsreserven og omfordeling inden for udgiftsområde 4. Den tilsvarende forøgelse af betalingsbevillingerne var kun på 19 % af størrelsen af forpligtelsesbevillingerne, selv om Kommissionen foretager forfinansieringsbetalinger på 80 % ved indledningen af humanitære operationer. Kommissionen har allerede i sin overførselsanmodning til budgetmyndighederne nævnt, at der kunne blive brug for yderligere betalingsbevillinger senere på året. Ud af de i alt 51 mio. EUR, der er behov for, er der allerede anmodet om 34 mio. EUR i forbindelse med den samlede overførsel. 4. Mindskelse af forpligtelses‑ og betalingsbevillinger Kommissionen har indkredset en række budgetposter, hvor de disponible forpligtelsesbevillinger ikke vil blive udnyttet inden årets udgang, og den foreslår derfor at mindske de budgetterede forpligtelsesbevillinger tilsvarende. I visse tilfælde er der også et tilsvarende beløb i betalingsbevillinger til rådighed, som omfordeles inden for dette ændringsbudget. Den samlede mindskelse er på 133,4 mio. EUR i forpligtelsesbevillinger og 47,4 mio. EUR i betalingsbevillinger. Nedenfor gives den fuldstændige liste fordelt efter udgiftsområde: Budgetpost || Udgiftsområde || Forpligtelser i EUR || Betalinger i EUR || Begrundelse 09 02 04 01 || Sammenslutningen af Europæiske Tilsynsmyndig-heder inden for Elektronisk Kommunikation (BEREC) — støttekontoret — bidrag til afsnit 1 og 2 || - 1 102 937 || || Den 19. august 2012 godkendte BEREC's støttekontors forvaltningsudvalg et ændret budget for agenturet. Den foreslåede mindskelse af forpligtelsesbevillingerne svarer til forskellen mellem EU's tilskud til agenturet som godkendt i budgettet for 2012 og BEREC's kontors ændrede budget. 26 02 01 || Procedurerne for indgåelse og offentliggørelse af offentlige indkøbs-, anlægs- og tjenesteydelseskontrakter || - 1 600 000 || || Stik imod den oprindelige prognose skete der et betydeligt fald i antallet af publikationer og andre typer offentlige meddelelser fra institutionerne i de første tre kvartaler af 2012. Derudover vil en ny produktions­kontrakt med lavere priser træde i kraft i december 2012. Alle disse faktorer er med til at skabe et overskud af forpligtelsesbevillinger. 29 02 03 || Unionens statistiske program 2008-2012 || - 5 000 000 || || Udkastet til forordning om EU’s sikkerheds­undersøgelse blev vedtaget af Kommissionen i juni 2011 og drøftes nu i Rådet og Europa-Parlamentet. Ifølge Kommissionens forslag skal medlemsstaterne gennemføre en EU-sikkerhedsundersøgelse i 2013. Eurostat har afsat de nødvendige budgetmidler i 2012 til at gennemføre sikkerhedsundersøgelsen straks efter, at forordningen er vedtaget. Som det blev klart under lovgivningsprocessen, har EU-lovgiverne brug for mere tid for at nå til enighed, og det forudses, at forordningen først bliver vedtaget i 2013, hvilket er et år senere end oprindeligt planlagt. Der blev oprindeligt afsat 6 mio. EUR til projektet, hvoraf de 5 mio. EUR ikke vil blive brugt og derfor kan omfordeles. I alt udgiftsområde 1a || - 7 702 937 || 0 || 05 04 05 02 || Operationel teknisk bistand (ELFUL) || - 13 000 000 || || De disponible forpligtelsesbevillinger forventes ikke at blive fuldt udnyttet, hvilket giver et overskud på 13 mio. EUR. Der er allerede taget hensyn til underudnyttelsen af denne budgetpost i 2012 i budgetforslaget for 2013. 11 03 01 || Internationale fiskeriaftaler || - 49 606 || - 76 191 || Visse bevillinger er ikke nødvendige efter indgåelsen af alle nødvendige forpligtelser i forbindelse med de internationale fiskeriaftaler, der er i kraft i 2012, og betalingen af nogle af de uindfriede forpligtelser (sektorstøtte til Madagaskar‑ og Kiribatiaftalerne og den kompensation, som Republikken Guinea har til gode for 2010). 11 03 02 || Bidrag til internationale organisationer || - 798 015 || || Det årlige finansielle bidrag til to regionale organisationer forfalder ikke i år på grund af forsinkelser i ikrafttrædelsen af disse organisationers mandat. Derudover har valutakurssvingninger ført til lavere udgifter. 11 03 04 || EU's finansielle bidrag til organer, der er oprettet ifølge De Forenede Nationers havretskonvention fra 1982 || - 33 234 || - 22 877 || Det årlige finansielle bidrag var lavere end oprindeligt forudset. 11 06 11 || Den Europæiske Fiskerifond (EFF) — teknisk bistand || - 477 119 || || Bidraget til foranstaltninger, der blev truffet i 2012, er lavere end oprindeligt forudset. 11 07 02 || Støtte til forvaltning af fiskeriressourcer (forbedring af de videnskabelige udtalelser) || - 240 000 || || Bevillinger, der ikke er behov for i 2012 på grund af forsinkelser i afslutningen af rammekontrakter vedrørende videnskabelige udtalelser. 17 04 01 01 || Programmer for udryddelse og overvågning af dyresygdomme og overvågning af den fysiske tilstand hos dyr, som frembyder en risiko for folkesundheden, der er fremkaldt af en ekstern faktor — nye foranstaltninger || - 57 640 000 || || Som følge af den gunstige dyresundhedsituation i 2012 er alle de nødvendige forpligtelser allerede indgået, således at der ikke er behov for de resterende forpligtelsesbevillinger i 2012. 17 04 03 01 || Veterinærberedskabsfond for dyresygdomme, der udgør en risiko for folkesundheden — nye foranstaltninger || - 4 400 000 || || Som følge af den gunstige dyresundhedsituation i 2012 vil anmodningerne om bidrag fra veterinærberedskabsfonden kun udgøre halvdelen af de midler, der blev afsat ved årets start. I afsnit 3 nedenfor forklares stigningen på 17 mio. EUR i betalingsbevillinger. 17 04 07 01 || Foder- og fødevaresikkerhed og tilknyttede aktiviteter — nye foranstaltninger || - 3 380 000 || || Færre foranstaltninger end oprindeligt planlagt vil blive finansieret i år. I alt udgiftsområde 2 || - 80 017 976 || - 99 068 || 09 02 05 || Andre foranstaltninger for av- og mediesektoren || - 40 741 || || Den foreslåede mindskelse af forpligtelses­bevillingerne er resultatet af annulleringen af indkøbsproceduren vedrørende en undersøgelse af forretningsmodeller for leverandører af internet­indhold (SMART2012/0030), fordi en anden kommissionstjeneste gennemfører en lignende undersøgelse. I alt udgiftsområde 3b || - 40 741 || 0 || 40 02 41 || Opdelte bevillinger —Internationale fiskeriaftaler (reserve) || - 45 652 520 || - 47 252 520 || En række aftaler, der forhandles om på nuværende tidspunkt, vil ikke blive vedtaget inden årets udgang (Marokko, Gabon, Salomonøerne, Guinea-Bissau). Derfor vil de bevillinger, der blev opført i reserven med henblik herpå, ikke blive udnyttet i 2012. Samlede reserver til finansielle interventioner || - 45 652 520 || - 47 252 520 || I ALT || - 133 414 172 || - 47 351 588 || 5. Sammenfattende oversigt opdelt efter udgiftsområderne i den finansielle ramme Den finansielle ramme Udgiftsområde/underudgiftsområde || Finansiel ramme 2012 || Budget for 2012 (inkl. FÆB 1-3/2012 og FÆB 4-5/2012) || FÆB 6/2012 || Budget for 2012 (inkl. FÆB 1-3/2012 og FÆB 4-6/2012) FB || BB || FB || BB || FB || BB || FB || BB 1. BÆREDYGTIG VÆKST || || || || || || || || 1a. Konkurrenceevne for vækst og beskæftigelse || 14 853 000 000 || || 15 403 000 000 || 11 482 916 106 || - 7 702 937 || 625 316 535 || 15 395 297 063 || 12 108 232 641 Margen || || || - 50 000 000 || || || || - 42 297 063 || 1b. Samhørighed for vækst og beskæftigelse || 52 761 000 000 || || 52 752 576 141 || 43 835 746 321 || || 7 170 500 000 || 52 752 576 141 || 51 006 246 321 Margen || || || 8 423 859 || || || || 8 423 859 || I alt || 67 614 000 000 || || 68 155 576 141 || 55 318 662 427 || - 7 702 937 || 7 795 816 535 || 68 147 873 204 || 63 114 478 962 Margen[12] || || || - 41 576 141 || || || || - 33 873 204 || 2. BESKYTTELSE OG FORVALTNING AF NATURRESSOURCER || || || || || || || || Heraf markedsrelaterede udgifter og direkte betalinger || 48 093 000 000 || || 43 969 637 305 || 43 875 978 049 || - 65 420 000 || 17 000 000 || 43 904 217 305 || 43 892 978 049 I alt || 60 810 000 000 || || 59 975 774 185 || 57 034 220 262 || - 125 670 494 || 1 121 648 412 || 59 850 103 691 || 58 155 868 674 Margen || || || 834 225 815 || || || || 959 896 309 || 3. UNIONSBORGERSKAB, FRIHED, SIKKERHED OG RETFÆRDIGHED || || || || || || || || 3a. Frihed, sikkerhed og retfærdighed || 1 406 000 000 || || 1 367 806 560 || 835 577 878 || || 10 000 000 || 1 367 806 560 || 845 577 878 Margen || || || 38 193 440 || || || || 38 193 440 || 3b. Unionsborgerskab || 699 000 000 || || 1 385 690 821 || 1 336 954 221 || - 40 741 || || 1 385 650 080 || 1 336 954 221 Margen || || || 1 563 220 || || || || 1 603 961 || I alt || 2 105 000 000 || || 2 753 497 381 || 2 172 532 099 || - 40 741 || 10 000 000 || 2 753 456 640 || 2 182 532 099 Margen[13] || || || 39 756 660 || || || || 39 797 401 || 4. EU SOM GLOBAL PARTNER || 8 997 000 000 || || 9 405 937 000 || 6 955 083 523 || || 67 087 548 || 9 405 937 000 || 7 022 171 071 Margen[14] || || || - 150 000 000 || || || || - 150 000 000 || 5. ADMINISTRATION || 8 523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Margen[15] || || || 327 358 004 || || || || 327 358 004 || I ALT || 148 049 000 000 || 141 360 000 000 || 148 570 426 703 || 129 758 235 307 || - 133 414 172 || 8 994 552 495 || 148 437 012 531 || 138 752 787 802 Margen || || || 1 209 764 338 || 12 445 957 052 || || || 1 43 178 510 || 3 451 404 557 [1] EFT L 248 af 16.9.2002, s. 1. [2] EUT L 56 af 29.2.2012, s. 1. [3] EUT L 184 af 13.7.2012, s. 1. [4] EUT L 214 af 10.8.2012, s. 1. [5] EUT L 221 af 17.8.2012, s. 1. [6] KOM(2012) 340. [7] KOM(2012) 536. [8] EFT L 130 af 31.5.2000, s. 1. [9] Saldi og justeringer af saldi hidrørende fra egne momsindtægter vedrørende tidligere regnskabsår i henhold til artikel 10, stk. 4, 5 og 8, i forordning (EF, EURATOM) nr. 1150/2000. [10] Saldi og justeringer af saldi hidrørende fra bruttonationalindkomsten/-produktet vedrørende tidligere regnskabsår i henhold til artikel 10, stk. 6, 7 og 8, i forordning (EF, EURATOM) nr. 1150/2000. [11] Told og andre afgifter i henhold til artikel 2, stk. 1, litra a), i afgørelse 2007/436/EF. [12] Den Europæiske Fond for Tilpasning til Globaliseringen (EGF) er ikke medtaget ved beregningen af margenen under udgiftsområde 1a (500 mio. EUR). 50 mio. EUR over loftet finansieres ved anvendelse af fleksibilitetsinstrumentet. [13] Beløbet fra Den Europæiske Unions Solidaritetsfond (EUSF) opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006). [14] Ved beregning af margenen for udgiftsområde 4 for 2012 er bevillingerne til nødhjælpsreserven (258,9 mio. EUR) ikke medregnet. 150 mio. EUR over loftet finansieres ved anvendelse af fleksibilitetsinstrumentet. [15] Ved beregningen af margenen under loftet for udgiftsområde 5 er der taget hensyn til fodnote 1 i den finansielle ramme for 2007-2013 med et beløb på 84 mio. EUR for personalets indbetalinger til pensionsordningen.